uriks

Medisinsk marihuana har i praksis vært tillatt i Colombia siden 1986, men har vært i en juridisk gråsone. Manglende regelverk har hindret større produksjon.

– Colombia er nå helt i front når det gjelder utnyttelse av naturressurser for å bekjempe sykdom, sier Santos.

Uruguay legaliserte marihuana til medisinsk bruk i 2013, og i Chile og Mexico pågår det nå en diskusjon om å gjøre det samme.

Colombia er en av verdens største produsenter av ulovlige narkotiske stoffer, først og fremst kokain.

I fjor ble det ifølge FN produsert 442 tonn kokain i Colombia, en økning på 52 prosent fra året før. (©NTB)